Document ID: 31988D0399

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Οκτωβρίου 1987
για την έγκριση ολοκληρωμένου μεσογειακού προγράμματος για την Βόρεια Ελλάδα
(Το κείμενο στην ελληνική γλώσσα είναι το μόνο αυθεντικό)
(88/399/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2088/85 του Συμβουλίου της 23ης Ιουλίου 1985 για τα ολοκληρωμένα μεσογειακά προγράμματα (1), και ιδίως το άρθρο 7,
Εκτιμώντας:
ότι η Ελλάδα υπέβαλε στην Επιτροπή ένα ολοκληρωμένο μεσογειακό πρόγραμμα για την Βόρεια Ελλάδα, (στο εξής ΟΜΠ Βόρειας Ελλάδας)·
ότι σύμφωνα με το άρθρο 7 του κανονισμού (ΕΟΚ) αριθ. 2088/85, το ΟΜΠ Βόρειας Ελλάδας υποβλήθηκε από την Επιτροπή, σε τροποποιημένη μορφή, στη Συμβουλευτική Επιτροπή των Ολοκληρωμένων Μεσογειακών Προγραμμάτων η οποία διατύπωσε ευνοϊκή γνώμη·
ότι το ΟΜΠ Βόρειας Ελλάδας συμπεριλαμβανομένου και του χρηματοδοτικού σχεδίου μπορεί, ως εκ τούτου, να εγκριθεί από την Επιτροπή·
ότι το ΟΜΠ Βόρειας Ελλάδας αφορά την περίοδο από την 1η Ιανουαρίου 1986 έως τις 31 Δεκεμβρίου 1992·
ότι το ΟΜΠ Βόρειας Ελλάδας περιλαμβάνει μέτρα που αποτελούν ειδικό πρόγραμμα δράσης το οποίο είναι επιλέξιμο για ενίσχυση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού με βάση το άρθρο 12 παράγραφος 1 δεύτερο εδάφιο του κανονισμού (ΕΟΚ) αριθ. 2088/85·
ότι για να εξασφαλιστεί η αποτελεσματικότητά του, το ΟΜΠ Βόρειας Ελλάδας πρόκειται να πραγματοποιηθεί σε διαδοχικά στάδια και να αποτελέσει αντικείμενο μεταγενέστερων αποφάσεων εφόσον πληρούνται οι όροι για την χορήγηση της Κοινοτικής συνεισφοράς·
ότι οι δαπάνες για τα μέτρα που αποτελούν το ΟΜΠ Βόρειας Ελλάδας υπολογίζονται σε 695 837 000 ECU για την περίοδο από την 1η Ιανουαρίου 1986 έως τις 31 Δεκεμβρίου 1992·
ότι, οι συνεισφορές της κοινότητας από το ειδικό κονδύλιο του προύπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 υπολογίζονται σε 154 495 000 ECU για την ίδια περίοδο·
ότι, όταν ένα μέτρο χρηματοδοτείται εν μέρει από πιστώσεις ενός διαρθρωτικού ταμείου, και εν μέρει από το ειδικό κονδύλιο του προϋπολογισμού, καταβάλλεται προκαταβολή από καθεμία από τις πηγές αυτές σύμφωνα με τους κανόνες που ισχύουν για κάθε πηγή χρηματοδότησης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το ΟΜΠ Βόρειας Ελλάδας με τη μορφή που υποβλήθηκε στην Επιτροπή στις 23 Ιουλίου 1986, όπως τροποποιήθηκε μετά από εξέταση από την Επιτροπή και διαβουλεύσεις με τη Συμβουλευτική Επιτροπή Ολοκληρωμένων Μεσογειακών Προγραμμάτων. Οι υπολογιζόμενες συνολικές δαπάνες καθώς και η συνεισφορά από κάθε πηγή του προϋπολογισμού της Κοινότητας, εμφαίνονται στο χρηματοδοτικό σχέδιο του ΟΜΠ Βόρειας Ελλάδας.
Εφόσον, τα μέτρα εφαρμόζονται σύμφωνα με το ΟΜΠ Βόρειας Ελλάδας εντός των ορίων των υπολογιζόμενων συνολικών δαπανών, και τηρούνται οι κανόνες και διαδικασίες που αφορούν κάθε πηγή κοινοτικής χρηματοδότησης, η Επιτροπή χορηγεί τις κοινοτικές συνεισφορές όπως εμφαίνονται στο χρηματοδοτικό σχέδιο του ΟΜΠ Βόρειας Ελλάδας.
Άρθρο 2
Η συνεισφορά από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 δεν υπερβαίνει τα 154 495 000 ECU, για τις δαπάνες που θα πραγματοποιηθούν κατά την περίοδο από 1ης Ιανουαρίου 1986 έως 31 Δεκεμβρίου 1992, για τη χρηματοδότηση των μέτρων στα πλαίσια του ΟΜΠ Βόρειας Ελλάδας οι οποίες υπολογίζονται σε 695 837 000ECU.
Άρθρο 3
Κατ' εφαρμογή του άρθρο 15 παράγραφος 2 του κανονισμού (ΕΟΚ) αριθ. 2088/85 μια πρώτη δόση από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού αυτού που θα ανέρχεται σε 4 524 000 ECU εγκρίνεται, σύμφωνα με το χρηματοδοτικό σχέδιο του ΟΜΠ Βόρειας Ελλάδας.
Άρθρο 4
Η παρούσα απόφαση απευθύνεται στην Ελληνική Δημοκρατία.
Βρυξέλλες, 20 Οκτωβρίου 1987.

Labels: 18
19